Індыя блізкая беларусам яшчэ з савецкіх часоў. Мы ж, савецкія, раслі на індыйскіх фільмах, пілі індыйскі чай “са сланом”, спалі на індыйскіх прасцінах, лячыліся індыйскімі лекамі, захапляліся аповедамі пра факіраў ды ёгаў… У Індыі пры падтрымцы СССР будаваліся буйныя прамысловыя аб’екты, савецкая зброя была ў індыйскай арміі, а індыйскія школьнікі, студэнты вывучалі рускую мову і прыязджалі ў Саюз на вучобу. Пасля распаду СССР Індыя адною з першых прызнала незалежнасць Беларусі, мы ўсталявалі дыпадносіны і выдатна сябруем у новых умовах.